Христо Радевски
Как ви книги трябват

chitanka.info

Писателите пишат книги.

А ти — за да ги разбереш

дали са книги те велики,

или нищожни, — щеш не щеш,

ще трябва да ги прочетеш.

Човек чете ли — много знае.

Така разправят ми на мен.

Но кой в квартала ще се шляе,

щом всички почнем да четем?

Затуй аз мисля упорито,

че трябва да се съчинят

такива книжчици, които

сами да се четат!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.